RO   RO 
 
 
 COMISIA  
EUROPEANĂ   
Bruxelles, 14.2.2022  
COM(2022) 44 final  
 
ADDENDUM LA COMUNICAREA COMISIEI CĂTRE PARLAMENTUL 
EUROPEAN, CONSILIU, COMITETUL ECONOMIC ȘI SOCIAL EUROPEAN ȘI 
COMITETUL REGIUNILOR  
privind Strategia Uniunii Europene pentru regiunea Mării Adriatice și a Mării Ionice   
 
1 INCLUDEREA REPUBLICII SAN MARINO ÎN STRATEGIA UNIUNII EUROPENE 
PENTRU REGIUNEA MĂRII ADRIATICE ȘI A MĂRII IONICE  
1. INTRODUCERE  
În decembrie 2012, Consiliul European a solicitat Comisiei Europene să prezinte o strategie a 
UE pentru regiunea Mării Adriatice și a Mării Ionice (EUSAIR) până la sfârșitul anului 2014. 
În urma acestei solicitări, Comisia a consultat pe larg părțile interesate. La 17 iunie 2014, 
Comisia a adoptat Comunicarea EUSAIR1 . 
Prin urmare, Consiliul a aprobat EUSAIR în concluziile sale din 24 octombrie 20142 și „a 
cerut tuturor actorilor relevanți să o pună în aplicare fără întârziere”. Addendumul la 
Comunicarea EUSAIR [COM (2020) 132 final din 2 aprilie 2020] a inclus în mod oficial 
Republica Macedonia de Nord în EUSAIR.  
Obiectivul general al EUSAIR este acela de a promova prosperitatea economică și socială 
sustenabilă în regiune, prin:  
 favorizarea creșterii economice și crearea de locuri de muncă;  
 îmbunătățirea atractivității, competitivității și conectivității regiunii;  
 conservarea mediului și  
 asigurarea  unor ecosisteme marine și costiere sănătoase și echilibrate.  
EUSAIR contribuie, de asemenea, la procesul de extindere a UE. Aceasta permite unui număr 
de cinci țări din Balcanii de Vest să coopereze pe picior de egalitate cu statele membre, 
promovând în a celași timp punerea în aplicare a anumitor politici și strategii ale UE la nivel 
macroregional.  
Pentru a -și atinge obiectivele, guvernele țărilor participante la EUSAIR3 se angajează să își 
alinieze prioritățile și să mobilizeze fondurile UE și naționale relevante pentru punerea în 
aplicare a planului de acțiune4. Acest plan de acțiune urmărește ca EUSAIR să devină 
operațională prin identificarea priorităților specifice (piloni și subiecte) și a acțiunilor pentru 
întreaga regiune.  
EUSAIR rămâne deschisă altor parteneri din regiune. Reuniunea ministerială a Consiliului 
pentru regiunea Mării Adriatice și a Mării Ionice5 din 11 mai 2021 a răspuns pozitiv la 
solicitarea Republicii San Marino de a adera la EUSAIR. Declarația de la Izola a reuniunii a 
invitat C onsiliul să ia toate măsurile necesare pentru a include San Marino în EUSAIR ca a 
zecea țară participantă. La 15 iunie 2021, cele patru state membre ale UE participante la 
EUSAIR au trimis o scrisoare președinției portugheze a Consiliului, susținând aceast ă 
solicitare.  
                                                           
1 COM(2014) 357 final din 17.6.2014.  
2 Concluziile Consiliului European  din 23 și 24 octombrie 2014, EUCO 169/14.  
3 Patru state membre ale UE (Croația, Grecia, Italia și Slovenia) și cinci țări din Balcanii de Vest 
(Albania, Bosnia și Herțegovina, Muntenegru, Macedonia de Nord și Serbia).  
4 SWD(2014) 190 final.  
5 Miniștrii afacerilor externe și autoritățile țărilor participante responsabile cu fondurile UE reprezintă 
EUSAIR și Inițiativa adriatico -ionică la nivel politic. Începând cu primul forum anual EUSAIR 
[Dubrovnik (Croația), 2 -13 mai 2016], acestea formează reuniunea m inisterială a Consiliului pentru 
regiunea Mării Adriatice și a Mării Ionice/EUSAIR.  
 
2 În concluziile sale din 18 noiembrie 2021, Consiliul a salutat și a acceptat solicitarea țărilor 
participante la EUSAIR. Consiliul a invitat Comisia să ia măsurile necesare pentru a include 
San Marino în EUSAIR, să modifice strategia în conse cință și să o înainteze Consiliului6. 
 
2. INCLUDEREA SAN MARINO ÎN EUSAIR  
1. Context politic  
San Marino este un vecin și partener apropiat al UE și împărtășește valorile sale 
fundamentale. Relațiile dintre UE și San Marino, care au debutat în 1983, se bazează pe o 
serie de acorduri bilaterale. Acestea acoperă domenii precum vămile, impozitarea ven iturilor 
din economii private și chestiuni monetare. Din 2015, UE negociază acorduri de asociere 
(AA) cu Andorra, Monaco și San Marino. În cadrul unui astfel de AA, cele trei țări ar putea 
participa la piața unică și ar putea coopera cu UE în ceea ce prive ște politicile de însoțire.  
Având în vedere dimensiunea și localizarea sa geografică în regiunea Mării Adriatice, 
teritoriul Republicii San Marino se suprapune cu zona în care EUSAIR își desfășoară 
proiectele, acțiunile și activitățile. Guvernul Republici i San Marino împărtășește pe deplin 
obiectivele EUSAIR și principiul cooperării pe mai multe niveluri și între mai multe părți 
interesate.  
2. Participarea Republicii San Marino la EUSAIR  
Prezentul addendum la Comunicarea EUSAIR stabilește rolurile și respons abilitățile care îi 
revin Republicii San Marino în ceea ce privește guvernanța pe mai multe niveluri a EUSAIR 
și relația sa cu alte țări participante.  
În ceea ce privește San Marino, participarea sa la EUSAIR implică cooperarea și coordonarea 
cu alte țări  din regiune pentru planificarea surselor de finanțare naționale, ale UE și a altor 
surse de finanțare în vederea realizării planului său de acțiune.  
Ca urmare a includerii sale în EUSAIR, San Marino va avea dreptul de a participa la 
structurile de guvern anță ale EUSAIR, inclusiv la nivel politic, de coordonare și operațional7. 
3. CONCLUZII  
Includerea Republicii San Marino în EUSAIR va spori cooperarea în regiunea Mării Adriatice 
și a Mării Ionice. De asemenea, va consolida parteneriatul EUSAIR și relațiile dintre San 
Marino și UE.  
Participarea la EUSAIR, în aceleași condiții ca toate țările  participante, va permite Republicii 
San Marino să cunoască mai bine mecanismele de guvernanță ale unei strategii 
macroregionale a UE. În același timp, San Marino va dobândi experiență și se va implica în 
punerea în aplicare a politicilor UE.  
Este inclusă  o nouă hartă a țărilor EUSAIR.  
 
 
 
                                                           
6 Consiliul Afaceri Generale, 18 noiembrie 2021.  
7 Reuniuni ministeriale (nivel politic), Consiliul de administrație al EUSAIR (nivel de coordonare) și 
grupuri tematice de coordonare (nivel operațional).  
 
3  
 
 
 
 
HARTA ȚARILOR DIN CADRUL STRATEGIEI UNIUNII EUROPENE PENTRU REGIUNEA MĂRII 
ADRIATICE ȘI A MĂRII IONICE